# Aeroport Internacional de Barcelona

### De Viquipèdia

Coordenades: 41° 17′ 49″ N 2° 04′ 02″ E

Interior de la Terminal B

L'Aeroport Internacional de Barcelona - El Prat del Llobregat és l'aeroport que dóna servei a Barcelona. Té el codi d'aeroport de IATA: BCN, i el codi ICAO: LEBL. L'aeroport de Barcelona, que l'any 2006 va incrementar el seu tràfic de passatgers en un 10,5%, és el cinquè del món que més va créixer. En aquest rànquing només s'ha vist superat pels aeròdroms de tres ciutats xineses i un d'Orient Mitjà.

Es troba situat a 10 km al sud-oest de Barcelona, en el municipi del Prat de Llobregat, a 6 m sobre el nivell del mar. És el segon aeroport més gran d'Espanya, el primer de Catalunya i de la costa mediterrània, i el novè amb més tràfic de passatgers d'Europa, segons estadístiques de l'any 2004. El 2005 varen utilitzar aquest aeroport 27.131.448 de passatgers, i es van realitzar 307.798 operacions. L'any 2006 foren 30.008.152 passatgers i 327.636 operacions.

A El Prat operen un gran nombre de vols domèstics, principalment de les companyies Iberia i Spanair, i també una gran quantitat de vols internacionals i alguns d'intercontinentals. A més a més, en els últims anys s'ha convertit en un destí important de moltes aerolínies de baix cost.

L'aeroport té 3 zones d'enlairament i aterratge obtenint d'aquesta manera un total de 3 pistes en servei, dues d'elles en paral·lel anomenades 07L/25R y 07R/25L (aquesta última inaugurada el 2004), i una tercera creuada, la 02/20. A més, disposa de tres terminals A, B i C, amb 114 mostradors de facturació, i 24 fíngers o pasarel·les d'embarcament i unes 80-90 posicions de pàrquing en remot (és a dir, per accedir a l'avió cal utilitzar una jardinera o autobús).

La flota d'avions que opera normalment són els de classe C (A320, B737, etc.) ja que, malauradament, no té gaires connexions intercontinentals directes, degut a que les aerolínies de xarxa espanyoles (Iberia principalment i Air Europa) no aposten per aquest aeroport. Els únics vols intercontinentals regulars directes que hi ha son: Nova York (2, Delta Airlines i Continental Airlines), Atlanta (Delta Airlines), Philadelfia (US Airways) i Singapur (Singapore Airlines, amb escala tècnica a Milà Malpensa). (Actualitzat a gener 2007).

L'aeroport del Prat és accessible amb Renfe per la línia de Rodalies, des del centre de Barcelona (Estació Aeroport), amb una línia d'autobusos directe, anomenada Aerobús i per un servei de taxis permanent.

Actualment l'aeroport està en ple procés d'ampliació, amb la construcció d'una nova terminal, que està previst inaugurar el 2008, situada entre l'antiga pista, i la nova pista paral·lela. També s'estan realitzant altres actuacions com la construcció de nous accessos per carretera i per tren, l'arribada de la futura línia 9 del metro, l'ampliació de les places d'aparcament, així com la urbanització de més de 300 hectàrees com a zona de serveis per al desenvolupament comercial i industrial de l'aeroport.

L'aeroport és la base de la companyia de nova generació Vueling Airlines, així com la segona base d'Iberia en el país. Està obert només a vols instrumentals, estan prohibits els vols VFR (Vol en regles visuals), excepte els vols VFR sanitaris, d'emergències i d'estat.

El 22 de març de 2007, més de 130 entitats donen suport en un acte reivindicatiu a l'Aula Magna del IESE per un aeroport transoceànic i amb gestió individualitzada.

### [edita] Terminal A

- Aeroflot
- Aerolíneas Argentinas
- Air France
- Air Malta
- Alitalia
- Alpi Eagles
- Brussels Airlines
- CSA Czech Airlines
- Delta Air Lines

- easyJet
- EgyptAir
- Flyglobespan
- Icelandair
- KLM
- Lagun Air
- LOT Polish Airlines
- Meridiana
- Monarch Airlines

- My Travel Lite
- Portugália
- Royal Air Maroc
- Sterling Europe
- Swiss International Air Lines
- TAP Air Portugal
- Transavia
- Tunisair
- US Airways

- Virgin Express

### [edita] Terminal B

- Aer Lingus
- Air Berlin
- Air Dolomiti
- Air Europa
- Austrian Airlines
- Avianca
- British Airways
- Clickair
- El Al

- Finnair
- Germanwings
- Iberia
- Lufthansa
- Luxair
- Maersk Air
- SAS Braathens
- Spanair
- Vueling
- Continental Airlines

### [edita] Terminal C

- Iberia (pont aeri),
- Iberia Regional/Air Nostrum.
- Aviació General (companyies de vols executius i avions privats)

## [edita] Enllaços externs

- Pàgina Web oficial de l'Aeroport de Barcelona
- aeroportintercontinental.cat Recollida de firmes per demanar un aeroport del Prat intercontinental

| A Viquinotícies hi ha notícies de contingut lliure relacionades amb Aeroport Internacional de Barcelona: Els pilots d'Iberia en vaga per la línia de baix cost

| A Viquinotícies hi ha notícies de contingut lliure relacionades amb Aeroport Internacional de Barcelona: El Prat no serà l'únic aeroport on Iberia canviarà els seus vols per altres de baix cost

Obtingut de "http://ca.wikipedia.org../../../a/e/r/Aeroport_Internacional_de_Barcelona_2184.html"

Categories: El Prat de Llobregat | Transports de Barcelona | Aeroports de Catalunya

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Euskara
- Suomi
- Bahasa Indonesia
- Italiano
- 日本語
- 한국어
- Lumbaart
- Nederlands
- ‪Norsk (bokmål)‬
- Polski
- Svenska